अन्तर्वार्तामा उत्तीर्ण भएको पत्र त आयो । अर्को समस्या थियो- यो मान्छे पढेर फेल भयो, पढ्दापढ्दै भाग्यो भने १४ हजार भारतीय रुपैयाँ ब्याजसहित तिर्छु भनेर अञ्चलाधीशले एनएसडी दिल्लीलाई पत्र लेखिदिनुपथ्र्यो । चिठी कसलाई लेखाउने ? यता, भर्ना हुने समय घर्कंदै थियो । बाटोमा हिँडिरहेका बेला चित्रकार मुकेश मल्ल, अशेष मल्लको दाजु, लाई भेटेँ । उहाँ शिक्षा मन्त्रालयमा अफिसर हुनुहुन्थ्यो । म अन्तर्वार्तामा पास भएको उहाँले पनि थाहा पाउनुभएको रहेछ । उहाँले नै ‘ढिला भइसक्यो, दिल्ली किन नगएको’ भनेर सोध्नुभयो । मैले समस्या बताएँ । अञ्चलाधीशकहाँ आफू जमानी बसेर उहाँले कागज बनाइदिनुभयो ।
